РЕПУБЛИКА СРБИЈА

*Г р а д Б е о г р а д*

Градска општина Младеновац

Комисија за спровођење поступка јавне набавке

Број: 03.10.404-14/2019

Дана: 11.4.2019. године

На основу члана 63. став 3. и члана 54. став 13. тачка 1. Закона о јавним набавкама ("Сл. гласник РС", бр. 124/2012, 14/2015 и 68/2015), Комисија за спровођење поступка јавне набавке образована Решењем председника градске општине Младеновац бр. 03.10.404-14/19 од 27.2.2019. године, даје следеће:

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

У поступку јавне набавке извођења радова на адаптацији пословних просторија у ул. Краља Петра I бр. 246 (бив. ЈП "ДИП Младеновац"), OП-ЈН бр. 3.7/2019, а поводом Захтева за појашњење конкурсне документације заинтересованих понуђача од 10.4.2019. године, Комисија даје следеће појашњење:

**Питање**:

1) По питању кадровског капацитета имамо уговор о ангажовању радне снаге са фирмом код које је у сталном радном односу и има М образац. Да ли су то валидни докази?

**Одговор**:

1) Ако понуђач има закључен уговор о ангажовању радне снаге са другом фирмом, односно другим правним лицем, онда може поднети само **заједничку понуду** са тим другим правним лицем, преко кога ће доказати да испуњава кадровски капацитет. У том случају, друго правно лице, као члан групе понуђача и подносилац заједничке понуде, доказује да има радно ангажована лица у складу са Законом о раду потребна за извршење конкретне набавке, односно доставља доказе који су тражени у конкурсној документацији.

У супротном, ако жели да понуду поднесе самостално, понуђач мора закључити одговарајући уговор о радном ангажовању **у складу са Законом о раду**, и то непосредно са лицем које жели да ангажује за извршење конкретне набавке, односно које испуњава услове из конкурсне документације у погледу тражених квалификација (нпр. уговор о привременим и повременим пословима, уговор о допунском раду, уговор о делу (ако ангажује лице ван своје делатности)), а у зависности од садржине уговора о радном ангажовању и момента ступања на рад ангажованог лица, доставља или не доставља одговарајући М образац за то лице (односно, одговарајући доказ да је то лице пријављено (ће бити пријављено) на обавезно социјално осигурање у складу са позитивним прописима (члaн 35. стaв 2. Зaкoнa o рaду, прe свих).

КОМИСИЈА

Драган Ивановић \_\_\_\_\_\_\_\_\_\_\_\_\_\_\_\_

Александра Матејић \_\_\_\_\_\_\_\_\_\_\_\_\_\_\_\_

Драган Марковић \_\_\_\_\_\_\_\_\_\_\_\_\_\_\_\_